શરાફી પેઢીઓ અને એન્ટ્રી ઓપરેટરોએ તગડું કમિશન લઇને જૂની નોટો ઠેકાણે પાડી દીધી હતી. જૂની નોટો સરકારી તિજોરીમાં જમા થઇ ગઇ તેના બીજા જ અઠવાડિયાથી નવી બનાવટી ચલણી નોટો ઝડપાવાનું શરુ થઇ ગયું હતું. લાખો રૂપિયાની લાંચ પણ નવી નોટોમાં અપાતી હોવાના કિસ્સા પણ સામે આવ્યા હતા. આમ, નોટબંધીને લઇને લોકો પાસે જે છૂટક બચત હતી તે બેંકોમાં જમા થઇ ગઇ છે. આ બચત બજારમાં પાછી આવી જ નથી. તેથી લોકોની ખરીદ શક્તિ ઘટી ગઇ છે. બે વર્ષથી દિવાળીમાં ખરીદી જામતી ન હોવાની વ્યાપક ફરિયાદો છે. નોટબંધીના બે વર્ષ પછી પણ કોઇને કોઇ જ ફાયદો ન હોવાની લાગણી છે. વેપાર-ધંધા મૃત:પાય છે, બજારમાંથી રોકડની સતત અછત યથાવત્ છે..